El Servei Català de la Salut té com a finalitats, entre altres, la coordinació de tot el dispositiu sanitari públic i de cobertura pública i la millor utilització dels recursos disponibles.
En aquest sentit, mitjançant l'Ordre de 25 de novembre de 1999 (DOGC núm. 3038, de 20.12.1999) es va establir el Pla integral d'urgències de Catalunya, com a instrument d'informació, estudi i proposta per a la planificació, l'ordenació, la programació, l'avaluació i el control de les activitats relatives a l'atenció sanitària de les urgències i emergències mèdiques en l'àmbit del sistema sanitari públic i de cobertura pública de Catalunya, com també de coordinació dels serveis i dispositius sanitaris implicats en la provisió d'aquesta atenció.
Alguns col·lectius de ciutadans, per la seva edat o pel fet de patir una llarga malaltia o una malaltia en fase avançada incurable, generen en determinades èpoques de l'any una demanda sanitària especial que requereix una resposta específica i coordinada amb els dispositius assistencials que presten serveis d'atenció sociosanitària per compte del Servei Català de la Salut, integrats en el sistema sanitari integral d'utilització pública de Catalunya (SISCAT), creat pel Decret 196/2010, de 14 de desembre (DOGC núm. 5776, de 16.12.2010).
Aquesta situació ha motivat que el Departament de Salut, en el marc del Pla integral d'urgències de Catalunya, hagi aprovat cada any un conjunt d'actuacions del Servei Català de la Salut, aplicables durant l'hivern, amb l'objecte de l'ampliació dels horaris els dies laborables i de l'obertura els caps de setmana i festius dels programes d'atenció domiciliària (PADES), i de l'establiment d'un pla d'altes sociosanitàries i d'un pla de valoració i tractament de persones fràgils en situació de complexitat.
D'altra banda, l'Ordre del Departament de la Presidència de 15 de maig de 1991 (DOGC núm. 1452, de 7.6.1991) enumera i defineix les activitats incloses en l'àmbit de l'assistència sociosanitària que poden ser objecte de contractes o convenis amb les entitats titulars dels centres, serveis i establiments sociosanitaris, per la qual cosa és necessària una norma que permeti la contractació de l'esmentada activitat de suport.
Per tot això, en ús de les facultats que em confereix l'article 10 de la Llei 15/1990, de 9 de juliol, d'ordenació sanitària de Catalunya,
Aprovació i estructura del Programa
1.1 S'aprova el Programa d'actuacions estacionals del Servei Català de la Salut per coordinar les diferents xarxes assistencials en relació amb el tractament de persones grans i de persones afectades per una llarga malaltia o una malaltia avançada incurable per al període de 2015-2016.
1.2 El Programa s'estructura en tres línies d'actuació:
b) L'establiment d'un pla d'altes sociosanitàries.
c) L'establiment d'un pla de valoració i tractament de persones fràgils en situació de complexitat.
El reforç dels PADES té com a objectiu ampliar la cobertura horària d'aquests equips per tal de respondre a l'increment de demanda de serveis durant la vigència d'aquesta Ordre i evitar les derivacions a altres dispositius assistencials.
L'ampliació de l'horari dels PADES pot ser de dos tipus:
El Pla d'altes sociosanitàries té com a objectiu la derivació des dels hospitals d'aguts de la xarxa del SISCAT dels pacients de tipus geriàtric fràgils o persones grans amb descompensacions causades per malalties cròniques.
A l'efecte de la contractació d'aquesta activitat, es diferencia entre altes sociosanitàries de complexitat alta i altes sociosanitàries de complexitat mitjana.
Els centres, serveis i establiments sociosanitaris als quals s'ofereixi la contractació de serveis en el marc del Pla d'altes sociosanitàries han de complir els requisits següents:
a) Poder oferir llits diferenciats durant els mesos de vigència del Pla.
b) Garantir una atenció integral i multidisciplinària, per la qual cosa han de disposar de personal sanitari amb formació específica en geriatria.
Pla de valoració i tractament de persones fràgils en situació de complexitat
El Pla de valoració i tractament de persones fràgils en situació de complexitat té com a objectiu la valoració mèdica i el tractament o seguiment a curt termini de persones grans fràgils o amb malalties cròniques que pateixin descompensacions o problemes intercurrents que no requereixin l'ingrés urgent, però sí una valoració especialitzada i exploracions complementàries bàsiques de manera prioritària.
Aquests processos es poden contractar a centres, serveis i establiments sanitaris o sociosanitaris que tinguin capacitat per desenvolupar les funcions avaluadores i terapèutiques esmentades.
Contractació de les actuacions del Programa
El Servei Català de la Salut ha de contractar les actuacions que integren el Programa aprovat per aquesta Ordre mitjançant l'establiment de clàusules addicionals amb els centres, serveis i establiments sanitaris o sociosanitaris que tinguin subscrits convenis o contractes amb el Servei Català de la Salut.
Les clàusules addicionals, si escau, han d'incloure el sistema d'avaluació dels requisits exigits per prestar el tipus d'actuació que integra el Programa.
La durada del Programa aprovat per aquesta Ordre s'estén de l'1 de desembre de 2015 al 31 de març de 2016.
Tanmateix, pel que fa al Pla d'altes sociosanitàries, es pot facturar l'activitat que es presti fins al 15 d'abril de 2016, sempre que l'ingrés de la persona malalta s'hagi efectuat durant la vigència del Programa.
Es fixen per a les activitats que integren el Programa d'actuacions aprovat per aquesta Ordre les tarifes següents:
a) Reforç de les activitats del PADES:
Ampliació de l'activitat a les tardes: 5.269,05 euros per mes.
Obertura els caps de setmana i festius: 5.269,05 euros per mes.
b) Pla d'altes sociosanitàries:
892,09 euros per alta sociosanitària de complexitat alta.
827,03 euros per alta sociosanitària de complexitat mitjana.
c) Pla de valoració i tractament de persones fràgils en situació de complexitat: 121,58 euros per procés.
Es faculta el director o directora del Servei Català de la Salut per adoptar les mesures necessàries per regular els fluxos derivats de l'aplicació del Programa aprovat per aquesta Ordre.
Els efectes d'aquesta Ordre es retrotrauen a l'1 de desembre de 2015.